text: To mænd anholdt efter røveri
  15 januar 2014 kl. 15.10
  To mænd blev i dag anholdt i forbindelse med et røveri mod en Aldi-butik i Aabenraa tirsdag aften.
  En yngre mand gik ind i Aldi på Tøndervej i Aabenraa ved 19-tiden i går aftes, hvor han truede personalet med en kniv. 
  Manden fik udleveret kassebeholdningen og forsvandt herefter fra stedet ad Tøndervej i vestlig retning.
  Den ene af de to mænd er anholdt for røveriet, mens den anden er anholdt for meddelagtighed.
  